Subject: EL 21. sanktsioonipakett
From: Merje Mägi <[email-masked]>
To: Sanktsioonide juhtrühm<[email-masked]>, "Piret Tinkus (EMTA)" <[email-masked]>, "Silvester Soop (SiM)" <[email-masked]>, "[email-masked]" <[email-masked]>, 'Egle Kossas' <[email-masked]>, "[email-masked]'" <[email-masked]>, "[email-masked]'" <[email-masked]>, "[email-masked]" <[email-masked]>, "[email-masked]" <[email-masked]>, "Kati Kikas (MKM)" <[email-masked]>, "Koidu Talli (MKM)" <[email-masked]>, "Ele Russak (sisemin.)" <[email-masked]>, "[email-masked]" <[email-masked]>, "[email-masked]" <
Cc: Kati Kiisverk <[email-masked]>
Date: Fri, 24 Jul 2026 06:19:27 +0000

Tere

1) EL Nõukogu otsustas 23.07 võtta vastu uued piiravad meetmed seoses Venemaa tegevusega, mis destabiliseerib olukorda Ukrainas.

Sektoraalsete sanktsioonide muudatused hõlmavad muu hulgas järgmist:

  *   Venemaa naftaekspordi hinnalae uuendamine peatatakse kuni 15.07.2027.
  *   Lisatakse teavitamiskohustus veeldatud maagaasu (LNG) tankerite Venemaale müümise kohta ning võimalus kehtestada edaspidi LNG tankerite müügikeeld.
  *   Kehtestatakse nimekiri Venemaa ja kolmandate riikide naftatoodete rafineerimistehastest, millega on keelatud teha tehinguid.

  *   Lisatakse täiendavad kriteeriumid, mille alusel saab sanktsiooninimekirja lisada laevu, mis osutavad juba nimekirjas olevatele alustele teenuseid, sh punkerdamis- ja pukseerimisteenuseid või mis osalevad nendega laevalt laevale ümberlaadimises.
  *   Sanktsiooninimekirja lisatakse 41 laeva, peamiselt varilaevastiku tankerid.

  *   Tehingukeelu nimekirja lisatakse kaks Venemaa sadamat ning neli lennujaama.

  *   Lepiti kokku sammudes, mille alusel kehtestada Venemaa Föderatsiooni relvajõududes või muudes režiimiga seotud rühmitustes Ukraina-vastases sõjategevuses osalenud isikutele lühiajaliste EL viisade keeld.

  *   Lisati täiendavad impordipiirangud kaupadele, sealhulgas vase-, nikli-, plii-, väärismetallimaakidele, töötlemata tsingile, leelismuldmetallidele, teatud anorgaanilistele kemikaalidele jne.
  *   Sõjaliste lõppkasutajate ja sanktsioonidest möödahiilimisega seotud ettevõtete nimekirja lisatakse 51 üksust, mille hulgas on nii Venemaa kui kolmandate riikide ettevõtteid.
  *   Ekspordikeelu nimekirja lisatakse mehitamata õhusõidukite juhtimise ülevõtmise ja juhtimisega seotud raadiosagedussüsteemid ja -seadmed, mehitamata õhusõidukite stardisüsteemid, maapealse hooldamise seadmed.

  *   Lisatakse alus ELi kohtutele ja liikmesriikidele mitte tunnustada ega täita kohtuotsuseid, mis on saadud Venemaa kohtutes EL sanktsioone puudutavates kohtumenetlustes.
  *   Lisatakse ELi ettevõtetele võimalus kaevata kahju hüvitamiseks ELi kohtusse väljaspool Venemaad asuvaid lepingupartnereid.
  *   ELi kohtutel on võimalus määrata ettekirjutusi, et takistada ebaseaduslike Venemaa kohtuotsuste täitmist ELi-välistes riikides.
Erandid on muu hulgas

  *   Venemaa LNG kolmandatesse riikidesse tarnimise ja sellega seotud ostude keelu edasilükkamine 12 kuu kaupa.

  *   Pikendatakse kaubanduse ja teenuste sanktsioonide erandite kehtivust, mis on seotud Venemaa turult lahkumisega vajalikeks tehinguteks kuni 31.12.2027.
  *   JSC Russian Railways ettevõtet puudutav välistus, mis puudutab raudteetransporti või sellega seotud teenuste osutamist.
  *   Erand Jaapanile ja Korea Vabariigile Venemaa LNG ning Jaapanile Venemaa LNG tarnimiseks.
  *   Erand, mis võimaldab pädevatel asutustel turvaliselt vabaneda konfiskeeritud Venemaa naftalaadungitest.
  *   Erand, mille järgi võib Euroopas teha Venemaa sanktsiooninimekirjas olevate pankade ja krüptoplatvormidega tehinguid, kui see on seotud raha väljavõtmise või konto sulgemisega.
  *   Kehtestatakse välistus turismiteenuste pakkumise keelule Venemaal, mis puudutab arvutipõhiseid broneerimissüsteemi teenuseid.

Uute piirangute jõustamiseks võttis nõukogu vastu:

  *   otsuse nr: (ÜVJP) 2026/1849<https://eur-lex.europa.eu/legal-content/ET/TXT/?uri=OJ:L_202601849>
  *   määruse nr: (EL) 2026/1848<https://eur-lex.europa.eu/legal-content/ET/TXT/?uri=OJ:L_202601848>
Senised konsolideeritud õigusaktid: otsus<https://eur-lex.europa.eu/legal-content/ET/TXT/?uri=CELEX:02014D0512-20260627> (27.06.2026), määrus<https://eur-lex.europa.eu/legal-content/ET/TXT/?uri=CELEX:02014R0833-20260424> (24.04.2026).
Muudatused jõustuvad 24.07.

2) EL Nõukogu otsustas 23.07.2026 vastu võtta uued piiravad meetmed seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega.
Isikuvastaste sanktsioonide nimekirja lisatakse kokku 216 uut nime: 48 isikut ja 168 üksust. Muuhulgas lisatakse nimekirja Venemaa pankasid, krediidi- ja finantsasutusi, krüptoplatvorme, Venemaa sõjatööstusega seotud isikuid ja ettevõtteid, Venemaa ärimehi ja suurettevõtete juhte, propagandiste ning sõjatoetajaid, metallurgia - sh kullatööstuse ettevõtteid, naftatööstuse ettevõtted Venemaal ning nafta eksporti hõlbustavad kolmandate riikide ettevõtted.
Uute piirangute jõustamiseks võttis nõukogu vastu:

  *   otsuse nr: (ÜVJP) 2026/1845<https://eur-lex.europa.eu/legal-content/ET/TXT/?uri=OJ:L_202601845>
  *   määruse nr: (EL) 2026/1844<https://eur-lex.europa.eu/legal-content/ET/TXT/?uri=OJ:L_202601844>
  *   rakendusmääruse nr: (EL) 2026/1843<https://eur-lex.europa.eu/legal-content/ET/TXT/?uri=OJ:L_202601843>
Senised konsolideeritud õigusaktid: otsus<https://eur-lex.europa.eu/legal-content/ET/TXT/?uri=CELEX:02014D0145-20260615> (15.06.2026) ja määrus<https://eur-lex.europa.eu/legal-content/ET/TXT/?uri=CELEX:02014R0269-20260615> (15.06.2026).
Muudatused jõustuvad 23.07.

3) EL Nõukogu otsustas 23.07.2026 vastu võtta uued piiravad meetmed seoses olukorraga Valgevenes ja Valgevene osalemisega Venemaa agressioonis Ukraina vastu, millega muuhulgas:

·         Kehtestatakse täiendavad impordipiiranguid kaupadele, sealhulgas vasemaakidele, niklimaakidele, pliimaakidele, väärismetallimaakidele jne.

·         Isikuvastaste sanktsioonide nimekirja lisatakse kaks üksust.

·         Sõjaliste lõppkasutajate ja sanktsioonidest möödahiilimisega seotud ettevõtete nimekirja lisatakse neli üksust.

Uute piirangute jõustamiseks võttis nõukogu vastu:

  *   otsuse nr: (ÜVJP) 2026/1847<https://eur-lex.europa.eu/legal-content/ET/TXT/?uri=OJ:L_202601847&qid=1774952717294>
  *   määruse nr: (EL) 2026/1846<https://eur-lex.europa.eu/legal-content/ET/TXT/?uri=OJ:L_202601846>
  *   rakendusotsuse nr: (ÜVJP) 2026/1816<https://eur-lex.europa.eu/legal-content/ET/TXT/?uri=OJ:L_202601816>
  *   rakendusmääruse nr: (EL) 2026/1817<https://eur-lex.europa.eu/legal-content/ET/TXT/?uri=OJ:L_202601817>
Senised konsolideeritud õigusaktid: otsus<https://eur-lex.europa.eu/legal-content/ET/TXT/?uri=CELEX:02012D0642-20260424> (24.04.2026) ja määrus<https://eur-lex.europa.eu/legal-content/ET/TXT/?uri=CELEX:02006R0765-20260424> (24.04.2026).
Muudatused jõustuvad 23.04 ja 24.07.

Üksikasjalik teave uute sanktsioonide kohta on leitav õigusaktidest.

Tervitades

Merje Mägi
Sanktsioonide ja strateegilise kauba kontrolli osakonna nõunik
Välisministeerium
+372 637 7112 | +372 5560 3884
www.vm.ee<http://www.vm.ee/> | Islandi väljak 1, Tallinn